Elf

Röviden

Az elf az uralkodó faj a kontinensen. Bár folyton háborúznak mind az orkokkal, mind a törpékkel, a fővárosban (Cathyreon) az összes faj tagjai megtalálhatók (saját negyedekben). Az elfek szerint minden faj egyenlő, de mivel ők az istenek kiválasztottjai, ezért kötelességük utat mutatni a többi fajnak, ezért háborúznak és ezért tartanak ember rabszolgákat is. Az elfeket a pár 300 évnél idősebb elfből álló Idősek Tanácsa kormányozza, ők döntenek mindenben, nincsenek írott törvények. Ők az istenek küldöttei, ezért mindenki elfogadja döntéseiket. A két legfőbb isten ’Law’ és ’Justice’ követői között folytonos konfliktus van, ők vannak többségben a tanácsban, illetve őket követi a legtöbb elf. Nem régiben Justice sok követője elvonult nyugatra, ahol megalapították Nirithreon városát emberekkel közreműködve.

Kinézet:

Az elfek átlagos magasságúak (160-180cm), átlagos vagy vékony testalkatuk van, hegyes füleik, és fehér, sápadt bőrük. Koruktól függően változik a hajuk színe, gyerek és fiatal felnőtt korukban sötétszőke, majd világosszőke, idősen pedig ezüstös. Hajukat gyakran hosszan hagyják a férfiak és a nők is, egyik nemnek sincs arcszőrzete se, viszont hangmagasságban és testalkatban kicsit különböznek. A nőknek magasabb, lágyabb hangjuk van, általában kevésbé izmosak, mint a férfiak, illetve melleik is vannak.

Elf Birodalom:
Társadalom:

Az Elf Birodalomban nincsenek törvények, minden ügyletet maguk között rendeznek le, vagy amit nem tudnak, az ötfős Idősek Tanácsa segítségével oldanak meg, amely 300 évnél idősebb elfekből áll. A problémák ritkák csak, hisz általában egyik félnek sem áll érdekében a másiknak rosszat tenni, ugyanakkor elég nagy a versengés, mind a területért, mind a vagyonért és a hírnévért. Az elfek gyakran megtesznek bármit, ha tudják, hogy abból nem származhat hátrányuk, mindig a leghatékonyabb megoldást keresik. Sok elf tart rabszolgákat is, akik bármely faj tagjai közül kikerülhettek. A rabszolgákkal többnyire jól bánnak, általában van szabadnapjuk, van szállásuk, kapnak ételt, illetve ha van családjuk, azt is ellátják munkáért cserébe. Rabszolgák mellett gyakori még a csoportos vállalkozások indítása is, ahol pénzért foglalkoztatnak a munkára megfelelő személyeket fajtól és származástól függetlenül, ugyanakkor vezető pozíciókba csak elfek kerülnek mindig. Ez azért van, mivel bár az elfek szerint az összes faj egyenlő, azonban ők az istenek kiválasztottai, és utat kell mutatniuk a többi fajnak. Mivel nincsenek törvények, ezért házasság sem létezik, ugyanakkor egy férfi és egy nő gyakran áll párba, ha az érdekeik is úgy kívánják, ekkor annyi utódot is hoznak létre, amennyiről úgy gondolják, hogy megéri nekik. Mivel folytonos háborúban állnak majdnem az összes fajjal, ezért elég nagy hadseregük is van. Ezeket a háborúkat az Elf Birodalom pusztán segítő szándékból indította, hogy segítsen átadni a felsőbbrendű kultúrát, művészeteket és az istenek tanításait.

Vallás:

Az Elf Birodalomban rengeteg isten járja az utcákat, van, aki saját szentélyt tart fent, van, aki annyira népszerű, hogy több szentélyt tartanak fent neki. Szinte mindennek van egy saját istene, azonban a legnépszerűbb isten Law, a második pedig Justice. Velük ritkán lehet csak találkozni, inkább az Idősek Tanácsát segítik csak a döntéseikben, illetve főleg Law.

Diplomácia:

Mindenki ellenség, kivéve Yajuuk és a Goblinok, akik neutrálisak.

Elf Köztársaság:
Társadalom:

Az Elf Köztársaság egy újonnan alapított állam (pár éves), melynek egyetlen városa Nirithreon. Justice követői alapították, miután megelégelték a káoszt és igazságtalanságot, amely az Elf Birodalomban történik, illetve szerettek volna létrehozni egy olyan helyet, ahol mindenki ugyanannyira értékes. Az itteni elfek tehát nem gondolják, hogy jobbak, mint a többi faj tagjai. Az Elf Köztársaságnak vannak törvényei, amelyek tiltják a rabszolgaságot, és a bármilyen alapú megkülönböztetést. Az első választásokon megválasztották a tíz főből álló Nirithreoni gyűlést, melynek tagjai között van négy elf, két ember, két törpe, egy goblin, és egy eki, illetve megválasztották az első királyt is, aki a törvényeket szentesíti, és a hadsereget irányítja, I. Thyl-t, aki szintén egy elf. Bár a Köztársaság még jelentősen kisebb, mint a Birodalom, egyre többen csatlakoznak hozzá.

Vallás:

Mindenki szabadon választhat vallást, azonban két vallás népszerű csak az Elf Köztársaságban. Az egyik Justice követői, akik az igazságosság istenének tanításait követik, a másik pedig a Próféták vallása, melynek a székhelye is itt található. Ezt a vallást emberek alapították, tagjai szőke hajat viselnek, papjai pedig vörös köpenyt is hordanak.

Diplomácia:  
 * Barátok: Törpék
 * Neutrális: Yajuuk, Goblinok, Orkok, Ekik
 * Ellenségek: Elf Birodalom